CELEX: E2014J0007
Language: ro
Date: 2014-09-24 00:00:00
Title: Hotărârea Curții din 24 septembrie 2014 în cauza E-7/14 – Autoritatea AELS de Supraveghere/Regatul Norvegiei (Neîndeplinirea de către un stat AELS a obligațiilor care îi revin – Libertatea de a presta servicii – Articolul 36 din Acordul privind SEE – Plata integrală a taxei de înmatriculare pentru autovehiculele în regim de leasing, importate temporar de către rezidenții norvegieni în Norvegia)

16.4.2015   
            
            
               RO
            
            
               Jurnalul Oficial al Uniunii Europene
            
            
               C 122/5
            
         HOTĂRÂREA CURȚII
   din 24 septembrie 2014
   în cauza E-7/14
   Autoritatea AELS de Supraveghere/Regatul Norvegiei
   (Neîndeplinirea de către un stat AELS a obligațiilor care îi revin – Libertatea de a presta servicii – Articolul 36 din Acordul privind SEE – Plata integrală a taxei de înmatriculare pentru autovehiculele în regim de leasing, importate temporar de către rezidenții norvegieni în Norvegia)
   (2015/C 122/06)
   În cauza E-7/14, Autoritatea AELS de Supraveghere/Regatul Norvegiei – CERERE de declarare a faptului că, prin menținerea în vigoare a normelor naționale care dispun obligativitatea plății integrale a taxei de înmatriculare pentru autovehiculele înmatriculate în străinătate, acordate în leasing, care sunt importate temporar de către rezidenții norvegieni în Norvegia, fără ca aceștia să aibă vreun drept la scutire sau rambursare în cazul în care vehiculele respective nu sunt destinate utilizării în principal în Norvegia, în mod permanent, sau nu sunt utilizate efectiv în acest mod, Norvegia nu a respectat obligațiile care îi revin în temeiul articolului 36 din Acordul privind SEE, Curtea, compusă din Carl Baudenbacher, președinte, Per Christiansen și Páll Hreinsson (judecător-raportor), judecători, a pronunțat, la 24 septembrie 2014, hotărârea al cărei dispozitiv prevede următoarele:
   Curtea:
   
               1.
            
            
               declară că, prin menținerea în vigoare a normelor naționale care dispun obligativitatea plății integrale a taxei de înmatriculare pentru autovehiculele înmatriculate în străinătate, acordate în leasing, care sunt importate temporar de către rezidenții norvegieni în Norvegia, fără ca aceștia să aibă vreun drept la scutire sau rambursare în cazul în care vehiculele respective nu sunt destinate utilizării în principal în Norvegia, în mod permanent, sau nu sunt utilizate efectiv în acest mod, Regatul Norvegiei nu a respectat obligațiile care îi revin în temeiul articolului 36 din Acordul privind SEE;
            
         
               2.
            
            
               dispune suportarea cheltuielilor de judecată de către Regatul Norvegiei.